《越比睿山至根本中堂日吉神社诸寺》
清代·郑孝胥

山椒悬瀑极可爱，旋越高峰出其背。却寻日吉得三桥，雷转山惊正澎湃。

藏如伏蛰动如飞，冥想泉源自天外。入山谁挟不平意，水怒石顽作诸碍。

开山释子历众苦，巨殿千年阴不坏。门前倚阁眺平湖，蔬饭犹堪起吾惫。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。